  Майя Бывальцева Удмуртилэн тӧроез Александр Бречалов элькунын астэ ачид нимаз висъян (самоизоляция) режим кутон сярысь косэмез (распоряжение) кинюртӥз. Со 31-тӥ южтолэзе 18 часын кужымаз пыроз но нимысьтыз косэмозь кыстӥськоз. Со сярысь улосвыл тӧролэн но кивалтэтлэн пресс-службаез ивортэ. Нимысьтыз саклык – 65 арессэс ортчем арлыдоослы, шокан сӧзнэт, сюлэм но сэр, эндокринной сӧзнэт висёнъёсын адямиослы но секытэн кышномуртъёслы. Квартираысь потыны луэ таӵе учыръёсы гинэ: - ӝог эмъюрттэтлы вазиськон; - улонлы но тазалыклы мукет кышкытлык дыръя; - ужан интыозь мыныны, со дугдытэмын ӧвӧл ке; - нуналмысь кулэ луись вузъёс, эмъюмъёс басьтыны; - пуныосын калгыны, но улон интылэсь 100 метрлэсь кыдёке кошконо ӧвӧл; - жуг-жагез матысь контейнеръёсы поттыны. Со сяна, калыко интыосын, транспортын (таксиын сяна) мерлыко висэз (социальная дистанция) возьыны кулэ – ӧжытсэ 1,5 метр. 1-5 оштолэзе льготной но дунтэк мынон-ветлон билетъёслэн ужан дырзы дугдытэмын луоз, эмъяськон интые но бере мынон сяна. Кун тӧрлык но муниципал кивалтон ёзэсъёс, муниципал но кун предприятиос но кун пыриськемен ужась мукет огазеяськонъёс со адямиослы доразы кыльыны но уждунзэс утьыны луонлык кылдытыны кулэ Александр Бречалов, Удмуртилэн тӧроезСыӵе ик ӵектонъёс частной компаниослэн но коммерци луисьтэм огазеяськонъёслэн кивалтӥсьёссылы.  Тегъёс: Мерлык Тазалык Ижкар Удмуртия коронавирус тазалыкезутён АлександрБречалов  